作者：张炎
词牌/韵律：霜叶飞

paragraphs: 故园空杳。
霜风劲、南塘吹断瑶草。
已无清气碍云山，奈此时怀抱。
尚记得、修门赋晓。
杜陵花竹归来早。
傍雅亭幽榭，惯款语英游，好怀无限欢笑。
不见换羽移商，杏梁尘远，可怜都付残照。
坐中泣下最谁多，叹赏音人少。
怅一夜、梅花顿老。
今年因甚无诗到。
待唤起清魂□，说与凄凉，定应愁了。